Dinamo București vs Csikszereda și FC Botoșani vs CS Mioveni sunt cele două confruntări în urma cărora vom afla cine rămâne/promovează în SuperLiga. FRF a stabilit luni programul de disputare al celor două duble manșe.
Dinamo - Csikszereda și FC Botoșani - CS Mioveni, duelurile de la baraj
Formația antrenată de Zeljko Kopic a reușit să prindă un loc de baraj, după ce a învins UTA Arad pe stadionul Arcul de Triumf, scor 2-0, într-un meci în care Ezekiel și căpitanul Patriche au fost eliminați.
Bucureștenii vor înfrunta astfel la baraj Csikszereda, echipa care a terminat play-off-ul ligii a doua pe locul 6 și care a profitat de faptul că CSC 1599 Șelimbăr și Corvinul Hunedoara nu au avut drept de promovare.
De partea cealaltă, FC Botoșani se va duela cu CS Mioveni în încercarea de a se menține în SuperLiga României.
F U Craiova 1948 și FC Voluntari sunt echipele care au retrogradat în al doilea eșalon al fotbalului românesc, iar Unirea Slobozia și FC Buzău au reușit să promoveze.
Programul barajului de menținere/promovare în SuperLiga
„Barajul pentru menținerea/promovarea în Liga 1 se va disputa în dublă manșă. Meciurile tur vor avea loc vineri, 17 mai, respectiv luni, 20 mai, ambele fiind programate de la ora 20:00. Partidele retur se vor disputa o săptămână mai târziu”, se arată în comunicatul oficial al FRF.
Astfel, Dinamo și FC Botoșani vor juca meciurile decisive în deplasare.
- Manșa tur - 17/20 mai
FC Botoșani – CS Mioveni
Dinamo – Csikszereda
- Manșa retur - 24/27 mai
CS Mioveni – FC Botoșani
Csikszereda – Dinamo.